CELEX: 22012D0003
Language: lt
Date: 1328832000000
Title: 2012 m. vasario 10 d. EEE jungtinio komiteto sprendimas Nr. 3/2012, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai)

21.6.2012   
            
            
               LT
            
            
               Europos Sąjungos oficialusis leidinys
            
            
               L 161/5
            
         EEE JUNGTINIO KOMITETO SPRENDIMAS
   Nr. 3/2012
   2012 m. vasario 10 d.
   kuriuo iš dalies keičiamas EEE susitarimo I priedas (Veterinarijos ir fitosanitarijos klausimai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo I priedas buvo iš dalies pakeistas 2011 m. gruodžio 2 d. EEE jungtinio komiteto sprendimu Nr. 124/2011 (1);
            
         
               (2)
            
            
               į Susitarimą turi būti įtrauktas 2011 m. gegužės 25 d. Komisijos reglamentas (ES) Nr. 517/2011, kuriuo dėl Bendrijos tikslo mažinti tam tikrų salmonelių serotipų paplitimą tarp Gallus gallus rūšies vištų dedeklių įgyvendinamas Europos Parlamento ir Tarybos reglamentas (EB) Nr. 2160/2003 ir iš dalies keičiamas Reglamentas (EB) Nr. 2160/2003 ir Komisijos reglamentas (ES) Nr. 200/2010 (2);
            
         
               (3)
            
            
               į Susitarimą turi būti įtrauktas 2011 m. gegužės 27 d. Komisijos sprendimas 2011/322/ES, kuriuo iš dalies keičiami Sprendimo 2009/861/EB dėl pereinamojo laikotarpio priemonių pagal Europos Parlamento ir Tarybos reglamentą (EB) Nr. 853/2004, taikomų reikalavimų neatitinkančiam žaliam pienui tam tikrose Bulgarijos pieno perdirbimo įmonėse, I ir II priedai (3);
            
         
               (4)
            
            
               Reglamentu (ES) Nr. 517/2011 panaikinamas Komisijos reglamentas (EB) Nr. 1168/2006 (4), kuris įtrauktas į Susitarimą, todėl jis turi būti iš Susitarimo išbrauktas;
            
         
               (5)
            
            
               šis sprendimas susijęs su teisės aktais dėl veterinarijos klausimų. Teisės aktai dėl veterinarijos klausimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta Susitarimo I priedo sektorinėse adaptacijose. Todėl šis sprendimas netaikomas Lichtenšteinui,
            
         PRIĖMĖ ŠĮ SPRENDIMĄ:
   1 straipsnis
   Susitarimo I priedo I skyrius iš dalies keičiamas taip:
   
               1.
            
            
               6.1 dalies 17 punkto (Europos Parlamento ir Tarybos reglamentas (EB) Nr. 853/2004) antraštinės dalies „Taikomos šiuose aktuose numatytos pereinamojo laikotarpio priemonės:“ antra įtrauka (Komisijos sprendimas 2009/861/EB) papildoma šia įtrauka:
               
                           „—
                        
                        
                           
                              32011 D 0322: 2011 m. gegužės 27 d. Komisijos sprendimas 2011/322/ES (OL L 143, 2011 5 31, p. 41).“
                        
                     
         
               2.
            
            
               7.1 dalies 8b punktas (Europos Parlamento ir Tarybos reglamentas (EB) Nr. 2160/2003) papildomas šia įtrauka:
               
                           „—
                        
                        
                           
                              32011 R 0517: 2011 m. gegužės 25 d. Komisijos reglamentas (ES) Nr. 517/2011 (OL L 138, 2011 5 26, p. 45).“
                        
                     
         
               3.
            
            
               7.2 dalies 28 punkto (Komisijos reglamentas (EB) Nr. 1168/2006) tekstas išbraukiamas.
            
         
               4.
            
            
               7.2 dalies 53 punktas (Komisijos reglamentas (EB) Nr. 200/2010) papildomas taip:
               „su pakeitimais, padarytais:
               
                           —
                        
                        
                           
                              32011 R 0517: 2011 m. gegužės 25 d. Komisijos reglamentu (ES) Nr. 517/2011 (OL L 138, 2011 5 26, p. 45).“
                        
                     
         
               5.
            
            
               Po 7.2 dalies 54 punkto (Komisijos reglamentas (ES) Nr. 16/2011) įterpiamas šis punktas:
               
                           „55.
                        
                        
                           
                              32011 R 0517: 2011 m. gegužės 25 d. Komisijos reglamentas (ES) Nr. 517/2011, kuriuo dėl Bendrijos tikslo mažinti tam tikrų salmonelių serotipų paplitimą tarp Gallus gallus rūšies vištų dedeklių įgyvendinamas Europos Parlamento ir Tarybos reglamentas (EB) Nr. 2160/2003 ir iš dalies keičiamas Reglamentas (EB) Nr. 2160/2003 ir Komisijos reglamentas (ES) Nr. 200/2010 (OL L 138, 2011 5 26, p. 45).“
                        
                     
         2 straipsnis
   
      Europos Sąjungos oficialiojo leidinio EEE priede skelbtini Reglamento (ES) Nr. 517/2011 ir Sprendimo 2011/322/ES tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2012 m. vasario 11 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (5).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2012 m. vasario 10 d.
      
         
            EEE jungtinio komiteto vardu
         
         
            Laikinai pareigas einantis pirmininkas
         
         Gianluca GRIPPA
      
   
   
      (1)  OL L 76, 2012 3 15, p. 3.
   
      (2)  OL L 138, 2011 5 26, p. 45.
   
      (3)  OL L 143, 2011 5 31, p. 41.
   
      (4)  OL L 211, 2006 8 1, p. 4.
   
      (5)  Konstitucinių reikalavimų nenurodyta.